Už v máji.
Ako súčasť IGN Fan Fest 2021 nám štúdio Sumo Digital predstavilo novú hrateľnú triedu zo svojej chystanej multiplayerovej zlodejskej hry Hood: Outlaws and Legends. Táto herná trieda má názov Ranger a podľa vývojárov je inšpirovaná postavou Robina Hooda.
Ten používa luk a svoju mrštnosť na to, aby sa vyhol priamemu stretu s nepriateľmi a taktiež pomáha svojmu tímu označovať protivníkov a nachádzať im nové cestičky vpred.
Hood: Outlaws and Legends je multiplayerová hra v ktorej dva tímy po štyroch hráčov súperia o to, kto sa skôr prebojuje k pokladu, ktorý ich čaká na konci každej misie.
Hra vychádza 10. mája 2021 na PC, Playstation a Xbox konzoly.